=== Under Republikken Novgorod 1136-1478 ===
[[Fil:Piatiny.jpg|thumb|Kort, der viser Ingermanlands tilhørsforhold til [[Republikken Novgorod|Fyrstendømmet Novgorod]].]]
Ingermanland blev i middelalderen en skueplads for magtkampe mellem øst og vest. Især to forhold bevirkede dette: [[Kristen mission|missionsvirksomhed]] og kampe om overherredømmet over handelsvejene mellem Vesteuropa og Østeuropa. Med udgangspunkt i [[pave]]lige [[bulle]]r fra 1100- og 1200-tallet indledtes en række katolske [[korstog]] fra svensk, dansk og tysk side for at kristne karelere, ingermanlændinge og votere (''Ingrie, Lappie et Watlandie''), mens omvendt Novgorod virkede for at udbrede den [[græsk-ortodoks]]e tro i egnene omkring den Finske Bugt og nordøst herfor.<ref name=autogeneret2>Haltsonen, sp. 398</ref> [[Neva]] og [[Ladoga]] var i middelalderen en af tidens vigtigste handelsveje og udløste et stort antal krige om overherredømmet over denne.<ref name=autogeneret3>Haltsonen, sp. 399</ref> Ingermanland synes på den tid at være inddelt i fire områder: Vatland (voternes land) mod vest, det egentlige Ingermanland i midten, Loppis mod vest og Karelen mod nord.<ref name=autogeneret2 />
Historie